stanford-oval/wikipedia huggingface dataset:
หม่อมราชวงศ์สุขุมพันธุ์ บริพัตร

| รองศาสตราจารย์ หม่อมราชวงศ์สุขุมพันธ์ุ บริพัตรม> ป.ช., ม.ว.ม., ต.จ., บ.ภ. |
| --- | --- |
หม่อมราชวงศ์สุขุมพันธุ์ ใน พ.ศ. 2552

รัฐมนตรีช่วยว่าการกระทรวงการต่างประเทศ
ดำรงตำแหน่ง 14 พฤศจิกายน พ.ศ. 2540 – 9 พฤศจิกายน พ.ศ. 2543 (2 ปี 11 เดือน 26 วัน)
นายกรัฐมนตรี: ชวน หลีกภัย
ก่อนหน้า: ธวัชวงศ์ ณ เชียงใหม่
ถัดไป: ปรีชา เลาหพงศ์ชนะ
ผู้ว่าราชการกรุงเทพมหานคร คนที่ 15
ดำรงตำแหน่ง 11 มกราคม พ.ศ. 2552 – 18 ตุลาคม พ.ศ. 2559 (7 ปี 9 เดือน 7 วัน)
ก่อนหน้า: อภิรักษ์ โกษะโยธิน
ถัดไป: พลตำรวจเอก อัศวิน ขวัญเมือง
สมาชิกสภาผู้แทนราษฎร
ดำรงตำแหน่ง 17 พฤศจิกายน พ.ศ. 2539 – 9 พฤศจิกายน พ.ศ. 2543 (3 ปี 11 เดือน 23 วัน)
เขตเลือกตั้ง: กรุงเทพมหานคร เขต 2
ดำรงตำแหน่ง 6 มกราคม พ.ศ. 2544 – 5 มกราคม พ.ศ. 2548 (3 ปี 364 วัน)
เขตเลือกตั้ง: กรุงเทพมหานคร เขต 6
ดำรงตำแหน่ง 6 กุมภาพันธ์ พ.ศ. 2548 – 24 กุมภาพันธ์ พ.ศ. 2549 (1 ปี 18 วัน)
ดำรงตำแหน่ง 23 ธันวาคม พ.ศ. 2550 – 23 ธันวาคม พ.ศ. 2552 (2 ปี)
 
ข้อมูลส่วนบุคคล
เกิด: 22 กันยายน พ.ศ. 2495 (72 ปี) จังหวัดพระนคร ประเทศไทย
พรรคการเมือง: นำไทย (2537–2539)  ประชาธิปัตย์ (2539–ปัจจุบัน)
คู่สมรส: นุชวดี บำรุงตระกูล (หย่า) คุณหญิงสาวิตรี บริพัตร ณ อยุธยา
บุตร: หม่อมหลวงพินิตพันธุ์ บริพัตร หม่อมหลวงวราภินันท์ บริพัตร
บุพการี: พระวรวงศ์เธอ พระองค์เจ้าสุขุมาภินันท์ (บิดา) หม่อมดุษฎี บริพัตร ณ อยุธยา (มารดา)
ทรัพย์สินสุทธิ: 578 ล้านบาท (2552)

หม่อมราชวงศ์สุขุมพันธุ์ บริพัตร ม.ป.ช. ม.ว.ม. ต.จ. บ.ภ. (เกิด 22 กันยายน พ.ศ. 2495) ผู้ว่าราชการกรุงเทพมหานครคนที่ 15 อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตสมาชิกสภาผู้แทนราษฎรกรุงเทพมหานคร อดีตรัฐมนตรีช่วยว่าการกระทรวงการต่างประเทศ อดีตกรรมการสภาที่ปรึกษาพรรคประชาธิปัตย์
เขาเป็นที่จดจำจากการดำรงตำแหน่งผู้ว่าราชการกรุงเทพมหานครระหว่างปี 2552 ถึง 2559 โดยในการเลือกตั้งปี 2556 เขายังได้รับเลือกตั้งอีกสมัย
ประวัติ

หม่อมราชวงศ์สุขุมพันธุ์ มีชื่อเล่นว่า คุณชายหมู เป็นโอรสในพระวรวงศ์เธอ พระองค์เจ้าสุขุมาภินันท์ กับหม่อมดุษฎี บริพัตร ณ อยุธยา มีศักดิ์เป็นลูกพี่ลูกน้องกับสินนภา สารสาส
เขาสมรสครั้งที่ 1 กับนุชวดี บำรุงตระกูล มีบุตรคือ รองศาสตราจารย์ หม่อมหลวงพินิตพันธุ์ บริพัตร (อาจารย์ประจำคณะรัฐศาสตร์ มหาวิทยาลัยธรรมศาสตร์) และสมรสครั้งที่สองกับ สาวิตรี บริพัตร ณ อยุธยา (สาวิตรี ภมรบุตร) มีบุตรคือ หม่อมหลวงวราภินันท์ บริพัตร
ประวัติ > การศึกษา

หม่อมราชวงศ์สุขุมพันธุ์ สำเร็จการศึกษาระดับประถมศึกษาและมัธยมศึกษาจาก โรงเรียน Cheam และโรงเรียน Rugby ประเทศอังกฤษ โดยศึกษาระหว่างปี พ.ศ. 2506 - พ.ศ. 2513 ต่อมาจบการศึกษาในระดับปริญญาตรี (เกียรตินิยมอันดับ 2) และระดับปริญญาโทจากวิทยาลัยเพมโบร์ก มหาวิทยาลัยออกซฟอร์ด และสาขาวิชาปรัชญาการเมืองและเศรษฐศาสตร์ (PPE) ในปี พ.ศ. 2520 และจบการศึกษาในระดับปริญญาโทจากมหาวิทยาลัยจอร์จทาวน์ สหรัฐอเมริกา สาขาวิชาความสัมพันธ์ระหว่างประเทศ ในปี พ.ศ. 2521
งานการเมือง

หม่อมราชวงศ์สุขุมพันธุ์ บริพัตร เป็นผู้ร่วมก่อตั้งพรรคนำไทย ร่วมกับอำนวย วีรวรรณ เมื่อ พ.ศ. 2537 และเคยดำรงตำแหน่งรองเลขาธิการพรรคนำไทย จนต่อมา เขาเข้าเป็นกรรมการบริหารพรรคประชาธิปัตย์ ได้รับเลือกตั้งเป็นสมาชิกสภาผู้แทนราษฎรจากกรุงเทพมหานคร เขตเลือกตั้งที่ 6 (บางรัก สาทร ปทุมวัน) เมื่อปี พ.ศ. 2539 และ 2544
ดำรงตำแหน่ง รัฐมนตรีช่วยว่าการกระทรวงการต่างประเทศ ระหว่างเดือนพฤศจิกายน พ.ศ. 2540 ถึงเดือนพฤศจิกายน พ.ศ. 2543 เนื่องจากการยุบสภา และปฏิบัติหน้าที่รักษาการไปจนกระทั่งได้คณะรัฐมนตรีชุดใหม่ ในวันที่ 17 กุมภาพันธ์ พ.ศ. 2544
หม่อมราชวงศ์สุขุมพันธุ์ บริพัตร เป็นสมาชิกสภาผู้แทนราษฎร ในระบบบัญชีรายชื่อ ลำดับที่ 24 ของพรรคประชาธิปัตย์ จากการเลือกตั้งในปี พ.ศ. 2548 นอกจากนี้ยังดำรงตำแหน่งรองเลขาธิการพรรค และดูแลงานทางด้านต่างประเทศและความมั่นคง ในการเลือกตั้งในปี พ.ศ. 2550 หม่อมราชวงศ์สุขุมพันธุ์ บริพัตร ได้ลงสมัครรับเลือกตั้งในระบบสัดส่วนโซน 6 กรุงเทพมหานคร สมุทรปราการ และนนทบุรี ลำดับที่ 3 และชนะการเลือกตั้ง
ภายหลังการเลือกตั้ง 23 ธันวาคม 2550 และมีการจัดตั้งรัฐบาลสมัคร สุนทรเวช พรรคประชาธิปัตย์ที่เป็นฝ่ายค้านพรรคเดียวได้ประกาศตั้งคณะรัฐมนตรีเงาขึ้น ในเดือนกุมภาพันธ์ 2551 และหม่อมราชวงศ์สุขุมพันธุ์ บริพัตร ได้รับเลือกจากที่ประชุมพรรค ให้ทำหน้าที่ รัฐมนตรีว่าการกระทรวงการต่างประเทศเงา
งานการเมือง > การตกลงเป็นตัวประกันในเหตุการณ์ยึดสถานทูตพม่า พ.ศ. 2542

บทความหลัก: เหตุการณ์ก๊อด'ส อาร์มี่บุกยึดสถานทูตพม่า พ.ศ. 2542 และโรงพยาบาลศูนย์ราชบุรี พ.ศ. 2543
เมื่อวันที่ 1 ตุลาคม พ.ศ. 2542 ในรัฐบาลชวน หลีกภัย เกิดเหตุการณ์ก๊อด อาร์มี่ กองกำลังติดอาวุธของนักศึกษาพม่า บุกเข้ายึดสถานเอกอัครราชทูตพม่า ประจำประเทศไทย ที่ถนนสาทรเหนือ และจับเจ้าหน้าที่สถานทูตเป็นตัวประกัน
หลังการเจรจาต่อรองเป็นเวลาหลายชั่วโมง ผู้ก่อการร้ายยินยอมปล่อยตัวประกัน แลกกับให้ทางการไทยจัดเฮลิคอปเตอร์ไปส่งที่ อำเภอสวนผึ้ง จังหวัดราชบุรี ซึ่งเป็นชายแดนไทย-พม่า โดย หม่อมราชวงศ์สุขุมพันธุ์ รัฐมนตรีช่วยว่าการกระทรวงการต่างประเทศ ในขณะนั้น เสนอตัวเป็นตัวประกันนั่งโดยสารไปด้วยเพื่อรับรองความปลอดภัยจนกระทั่งถึงที่หมาย ทำให้เหตุการณ์ครั้งนั้นยุติลงได้โดยไม่มีการสูญเสียชีวิต[ต้องการอ้างอิง]
งานการเมือง > การลงนามในบันทึกข้อตกลงปักปันเขตแดนไทย-กัมพูชา พ.ศ. 2543

ในปี พ.ศ. 2543 หม่อมราชวงศ์สุขุมพันธุ์ บริพัตร รัฐมนตรีช่วยว่าการกระทรวงการต่างประเทศขณะนั้น ในฐานะประธานคณะกรรมาธิการเขตแดนร่วมไทย - กัมพูชา (ฝ่ายไทย) ได้ลงนามในบันทึกความเข้าใจระหว่างรัฐบาลไทยกับรัฐบาลกัมพูชา ว่าด้วยการสำรวจและจัดทำหลักเขตแดนทางบก ในระหว่างการเยือนกัมพูชาอย่างเป็นทางการของ นายชวน หลีกภัย นายกรัฐมนตรี ระหว่างวันที่ 14 - 16 มิถุนายน พ.ศ. 2543
บันทึกความเข้าใจดังกล่าว มีสาระสำคัญส่วนหนึ่ง คือ การสำรวจและปักหลักเขตแดนทางบกจะดำเนินการโดยใช้เอกสารหลักฐานที่ผูกพันไทยและกัมพูชาตามกฎหมายระหว่างประเทศ คืออนุสัญญาฉบับลงวันที่ 13 กุมภาพันธ์ ค.ศ. 1904 สนธิสัญญาฉบับลงวันที่ 23 มีนาคม ค.ศ. 1907 กับพิธีสารแนบท้าย ต่าง ๆ และ แผนที่แสดงเส้นเขตแดนระหว่างไทยกับกัมพูชามาตราส่วน 1:200,000 ซึ่งจัดทำขึ้นตามผลงานของ คณะกรรมการปักปันเขตแดนระหว่างสยามกับรัฐบาลอินโดจีนของฝรั่งเศส
ต่อมาในปี พ.ศ. 2551 หลังเกิดกรณี นายนพดล ปัทมะ รัฐมนตรีว่าการกระทรวงการต่างประเทศ ลงนามในเอกสารแถลงการณ์ร่วมไทย-กัมพูชา ซึ่งอาจมีผลเปลี่ยนแปลงเขตแดนประเทศไทยโดยมิชอบด้วยรัฐธรรมนูญ เกิดการโจมตีหม่อมราชวงศ์สุขุมพันธุ์และพรรคประชาธิปัตย์ เกี่ยวกับการลงนามในบันทึกความเข้าใจไทย-กัมพูชา พ.ศ. 2543 ที่ระบุให้การจัดทำหลักเขตแดนยึดตามแผนที่ฝรั่งเศส-สยาม (ค.ศ. 1904) เป็นแนวทาง โดยไม่ระบุแผนที่แอล 7017 ของสหรัฐอเมริกาที่ไทยใช้อ้างอิง ซึ่งอาจตีความได้ว่ามีผลเปลี่ยนแปลงเขตแดนประเทศ มาตั้งแต่ พ.ศ. 2543 ก่อนการลงนามของนายนพดล ปัทมะ เรื่องดังกล่าว ม.ร.ว.สุขุมพันธุ์ได้ชี้แจงว่าการระบุถึงแผนที่ ค.ศ. 1904 เป็นการระบุประกอบเอกสารหลักคือ อนุสัญญา ค.ศ. 1904 และ สนธิสัญญา ค.ศ. 1907 ซึ่งแผนที่ที่ออกมาภายหลังจากนั้น หรือไม่ได้มีความเกี่ยวพันกันกับการสำรวจและปักปันหลักเขตแดนจะขัดหรือแย้งไม่ได้ การลงนามในปี พ.ศ. 2543 จึงไม่มีผลเปลี่ยนแปลงเขตแดนประเทศแต่อย่างใด
งานการเมือง > ผู้ว่าราชการกรุงเทพมหานครสมัยแรก

ภายหลังคณะกรรมการป้องกันและปราบปรามการทุจริตแห่งชาติ (ป.ป.ช.) มีชี้มูลความผิด นายอภิรักษ์ โกษะโยธิน ผู้ว่าราชการกรุงเทพมหานคร ในคดีทุจริตโครงการจัดซื้อรถ-เรือดับเพลิง และอุปกรณ์บรรเทาสาธารณภัยของกรุงเทพมหานคร มูลค่า 6,800 ล้านบาท และนายอภิรักษ์ได้ตัดสินใจลาออกจากตำแหน่ง เพื่อแสดงความรับผิดชอบนั้น คณะกรรมการบริหารพรรคประชาธิปัตย์ จึงมีมติเมื่อวันที่ 22 พฤศจิกายน พ.ศ. 2551 ส่งชื่อ ม.ร.ว.สุขุมพันธุ์ เป็นผู้สมัครผู้ว่าราชการกรุงเทพมหานคร โดยหม่อมราชวงศ์สุขุมพันธุ์ บริพัตรได้รับเลือกตั้งเป็นผู้ว่าราชการกรุงเทพมหานคร การบริหารงานของสุขุมพันธ์ไม่ได้เป็นที่ชื่นชอบของชาวกรุงเทพมากนัก และมักจะได้รับเสียงบ่นด่าอยู่เสมอจากการบริการงานที่ล่าช้าและไม่โปร่งใส อาทิ การสร้างสนามบางกอกอารีนาไม่ทันการแข่งขันฟุตซอลโลก, กล้องซีซีทีวีปลอม, การต่อสัญญาสัมปทานบีทีเอส 30 ปี, ปัญหาน้ำท่วมซ้ำซาก
งานการเมือง > ผู้ว่าราชการกรุงเทพมหานครสมัยสอง

แม้ว่าจะไม่เป็นที่ชื่นชอบของประชาชนมากนัก แต่พรรคประชาธิปัตย์ก็ตัดสินใจส่งสุขุมพันธ์ลงสมัครรับเลือกตั้งเป็นผู้ว่ากรุงเทพมหานครสมัยที่สอง ในการเลือกตั้งเมื่อ 3 มีนาคม พ.ศ. 2556 ซึ่งสุขุมพันธ์ต้องแข่งขันกับ พลตำรวจเอก พงศพัศ พงษ์เจริญ คู่แข่งจากพรรคเพื่อไทยซึ่งเป็นพรรครัฐบาล การสำรวจโดยสำนักโพลต่าง ๆ ก่อนการเลือกตั้ง พบว่าพงศพัศ มีคะแนนนำสุขุมพันธ์ในการสำรวจทุกครั้ง และมวลชนที่เคยเลือกพรรคประชาธิปัตย์ก็หันไปสนับสนุนผู้สมัครคนอื่น ๆ จนพรรคประชาธิปัตย์ซึ่งดิ้นรนที่จะรักษาฐานอำนาจทางการเมืองจำเป็นต้องหาเสียงโดยใช้วาทกรรม "ไม่เลือกเรา เขามาแน่" และกล่าวหาฝ่ายตรงข้ามว่าเป็นพวก "เผาบ้านเผาเมือง" เพื่อจูงใจคนที่ไม่ชอบพรรคเพื่อไทยหันมาเทคะแนนให้พรรคประชาธิปัตย์แทนที่จะไปเลือกผู้สมัครคนอื่นซึ่งจะเป็นคะแนนที่เสียเปล่า การหาเสียงด้วยวาทกรรมนี้ ช่วยให้สุขุมพันธ์พลิกกลับมาชนะการเลือกตั้ง ด้วยคะแนนเสียง 1,256,349 เสียง
งานการเมือง > ข้อวิจารณ์ในตำแหน่งผู้ว่าราชการกรุงเทพมหานคร

สุขุมพันธ์ใช้งบประมาณไปอย่างสิ้นเปลืองในโครงการต่าง ๆ ของกรุงเทพมหานคร มีการใช้งบกว่า 1.28 พันล้านบาท จัดซื้อเครื่องดนตรีให้แก่โรงเรียนในสังกัดที่ไม่มีบุคลากรครูผู้สอน มีการใช้งบ 39 ล้านบาทในการประดับตกแต่งไฟบริเวณลานคนเมืองและขั้นตอนไม่โปร่งใสการปฏิเสธโครงการความช่วยเหลือแบบให้เปล่าด้านโรงไฟฟ้าขยะจากรัฐบาลญี่ปุ่น เนื่องจากมีโครงการอยู่กับบริษัทจากจีน นอกจากนี้ยังมีการใช้งบประมาณกว่า 16.5 ล้านบาทในการตกแต่งห้องทำงานส่วนตัว และยังมีการจัดซื้อรถดับเพลิงขนาดเล็กพวงมาลัยซ้ายสมรรถนะต่ำในราคาคันละ 8 ล้าน และเรือดับเพลิงขนาดเล็กคันละ 10 ล้าน แม้จะถูกสตง. ท้วงติงแล้ว
สุขุมพันธ์ไม่สามารถแก้ไขปัญหาน้ำท่วมในกรุงเทพมหานครได้ เขาเคยตอบเรื่องการแก้ไขปัญหาน้ำท่วมไว้ว่า "...ถ้าไม่อยากมีจุดเสี่ยงเรื่องน้ำท่วม ต้องไปอยู่บนดอยครับ"
สุขุมพันธ์ให้ความช่วยเหลือกลุ่มกปปส. ในการชุมนุมต่อต้านรัฐบาลพรรคเพื่อไทย แต่อ้างว่ากทม. มีหน้าที่อำนวยความสะดวกในการชุมนุมของประชาชนโดยไม่เลือกฝ่าย
พรรคประชาธิปัตย์พยายามพูดคุยกับเขาในเรื่องการทำงานแต่ก็ถูกเพิกเฉย จนพรรคประกาศตัดสัมพันธ์กับเขาในวันที่ 21 มกราคม 2559 แม้ทั้งพรรคประชาธิปัตย์ พรรคเพื่อไทย จะออกมาเรียกร้องให้สุขุมพันธ์แสดงความรับผิดชอบต่อข้อครหาต่าง ๆ โดยการลาออกจากตำแหน่ง แต่หม่อมราชวงศ์สุขุมพันธ์ก็ยืนยันที่จะไม่ลาออก
เสียงวิจารณ์ถึงขั้นว่า มีบุคคลออกมาเรียกร้องให้คณะรัฐประหารใช้อำนาจตามมาตรา 44 ปลดสุขุมพันธ์ออกจากตำแหน่งผู้ว่าราชการกทม. จนในวันที่ 25 สิงหาคม พ.ศ. 2559 คณะรักษาความสงบแห่งชาติจึงมีคำสั่งให้สุขุมพันธุ์ระงับการปฏิบัติราชการ หรือหน้าที่ในกรุงเทพมหานครเป็นการชั่วคราว[ต้องการแหล่งอ้างอิงดีกว่านี้] ซึ่งมีการแต่งตั้ง ผุสดี ตามไท รองผู้ว่าราชการกรุงเทพมหานคร ให้ดำรงตำแหน่งรักษาการผู้ว่าราชการกรุงเทพมหานครในวันเดียวกัน
ต่อมาในวันที่ 18 ตุลาคม พ.ศ. 2559 คณะรักษาความสงบแห่งชาติ ได้มีคำสั่งที่ 64/2559 เรื่อง การให้ผู้ว่าราชการกรุงเทพมหานครพ้นจากตำแหน่ง และการแต่งตั้งผู้ว่าราชการกรุงเทพมหานคร โดยอ้างอิงจากคำสั่งที่ 50/2559 ที่ผ่านมานั้นเพื่อให้การดำเนินงานมีความต่อเนื่อง จึงอาศัยความตามมาตรา 44 ของรัฐธรรมนูญ (ฉบับชั่วคราว) พ.ศ. 2557 มีคำสั่งให้ หม่อมราชวงศ์สุขุมพันธุ์ พ้นจากตำแหน่งผู้ว่าฯ กทม. และให้พลตำรวจเอก อัศวิน ขวัญเมือง รองผู้ว่าฯ กทม. ดำรงตำแหน่งเป็นผู้ว่าฯ กทม.
ทรัพย์สิน

ในปี 2552 เขาเปิดเผยทรัพย์สินต่อคณะกรรมการป้องกันและปราบปรามการทุจริตแห่งชาติ โดยระบุว่ามีทรัพย์สิน 578 ล้านบาท ในจำนวนนี้เป็นที่ดิน 387 ล้านบาท และเงินฝาก 123 ล้านบาท และระบุว่าเป็นเจ้าของธุรกิจรีสอร์ทของครอบครัว ชื่อ บริษัท บ่อจืดรีสอร์ทและสปา จำกัด ซึ่งมีรายได้ต่อปีไม่เกิน 5,000 บาท
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2524 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2554 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
พ.ศ. 2552 –  เหรียญลูกเสือสดุดี ชั้นที่ 1
เครื่องราชอิสริยาภรณ์ > เครื่องอิสริยาภรณ์ต่างประเทศ

โปรตุเกส :
พ.ศ. 2542 -  เครื่องอิสริยาภรณ์เมริโต ชั้นประถมาภรณ์
เดนมาร์ก :
พ.ศ. 2544 -  เครื่องราชอิสริยาภรณ์แดนเนอโบร ชั้นประถมาภรณ์
ลักษณ์ ราชสีห์

| ลักษณ์ โหราธิบดี |
| --- | --- |
ชื่อเกิด: ไพฑูรย์ อ่อนบัว
เกิด: 1 กันยายน พ.ศ. 2514 (53 ปี)  อำเภอศรีมโหสถ จังหวัดปราจีนบุรี ประเทศไทย
อาชีพ: โหราศาสตร์, นักธุรกิจ, พิธีกร, ยูทูบเบอร์
ปีที่แสดง: พ.ศ. 2534 - ปัจจุบัน
ลักษณ์ โหราธิบดี(ชื่อจริง)นักโหราศาสตร์ มีฉายาที่สื่อมวลชนตั้งให้ว่า หมอลักษณ์ฟันธง เนื่องจากเมื่อจบคำทำนายทางสื่อมวลชน จะลงท้ายด้วยคำว่า "ฟันธง"
ประวัติ

หมอลักษณ์ มีชื่อจริงว่า "ไพฑูรย์ อ่อนบัว" เกิดเมื่อวันที่ 1 กันยายน พ.ศ. 2514 ที่อำเภอศรีมโหสถ จังหวัดปราจีนบุรี จบการศึกษาระดับประถมศึกษาปีที่ 6 จากโรงเรียนวัดหัวกรด อำเภอเมือง จังหวัดปราจีนบุรี เขาอยากฝันว่าอยากเป็นนักดาราศาสตร์  ย้ายภูมิลำเนามาอยู่กรุงเทพฯ ในปี พ.ศ. 2528 เพื่อศึกษาต่อระดับมัธยมศึกษาตอนต้นที่โรงเรียนวรนาถวัฒนา ในเครือสตรีวรนาถ ของคุณหญิงเชิญ พิศลยบุตร แล้วได้เข้าต่อในดับมัธยมศึกษาปีที่ 4 ที่โรงเรียนมัธยมวัดมกุฏกษัตริย์ แต่มาจบการศึกษาในระดับมัธยมศึกษาปีที่ 6 ที่โรงเรียนดอนเมืองทหารอากาศบำรุง และศึกษาระดับอุดมศึกษาที่มหาวิทยาลัยหอการค้าไทย สำเร็จการศึกษาระดับปริญญาตรี คณะเศรษฐศาสตร์ สาขา เศรษฐศาสตร์ธุรกิจ และศึกษาต่อในระดับปริญญาโท คณะพุทธศาสตร์ มหาวิทยาลัยมหาจุฬาลงกรณราชวิทยาลัย
หมอลักษณ์เริ่มศึกษาโหราศาสตร์ ในระหว่างที่ศึกษามัธยมศึกษาปีที่ 4 ใช้เวลาหลังเลิกเรียนไปอ่านตำราพรหมชาติที่หอสมุดแห่งชาติ โดยศึกษาสรรพตำราโหราศาสตร์/หัตถศาสตร์ทุกเล่มในหอสมุดแห่งชาติ ระยะต่อมาก็ไปเรียนที่สมาคมโหรแห่งประเทศไทยในพระบรมราชูปถัมภ์ตรงข้ามวัดบวรนิเวศ และศึกษาจากสรรพตำราทุกเล่มในห้องสมุดสมาคมโหรฯตึกวชิรญาณและศึกษาตำราโหราศาสตร์ของหลวงวิศาลดรุณกร
ในปี พ.ศ. 2534 หมอลักษณ์เริ่มศึกษาวิชาหัตถศาสตร์ (ลายมือ) กับครูคนแรกคือ พันเอกปรีชา แดงบุปผา อาจารย์สอนวิชาโหราศาสตร์ไทยคนแรกคือ  พัฒนา พัฒนศิริ ครูโหรโบราณคนแรก คือ ชุบ โทนมณี ทั้งยังศึกษาตำราของ เทพ สาริกบุตร ไปด้วย  หมอลักษณ์เริ่มใช้วิชาหมอดูส่งตัวเองเรียนตั้งแต่เรียนปริญญาตรีปี 2 เทอม 2 ในงานกาชาด จากนั้นก็ดูเป็นอาชีพหาเงินส่งตัวเองเรียนจนจบ
ในปี พ.ศ. 2547 หมอลักษณ์เริ่มมีชื่อเสียงจากการเป็นหมอดูที่จัดรายการโทรทัศน์ ได้มีหมอดูหลายคนลองผูกดวงของเขาพบว่ามีลัคนาราศีตุล แต่ดาวมฤตยูไม่สัมพันธ์ลัคนา วงการหมอดูจึงมองว่าหมอลักษณ์เหมือนเป็นดารามากกว่าหมอดู เพราะการพูดที่มีเสน่ห์ ความสามารถในการเอ็นเตอร์เทนและความคิดสร้างสรรค์ ทำให้มีผู้ชมรายการของเขาจำนวนมาก และการทำนาย 12 ราศีนั้นทำนายแบบกว้าง ๆ เพราะเป็นการทำนายคนทั้งประเทศ ไม่ได้เจาะจงผูกดวงลัคนาเฉพาะบุคคล ด้วยดวงชะตาเป็นคนมีเสน่ห์ จึงไม่อาจจะทำให้ความนิยมจากมหาชนสั่นคลอนได้เลย อีกทั้งหมอลักษณ์ยังทำให้คนไทยหันมาสนใจโหราศาสตร์มากขึ้นด้วย
สำหรับด้านชีวิตครอบครัว หมอลักษณ์ไม่เคยปรากฏข่าวว่าหมอลักษณ์มีแฟนหรือภรรยาเลย แม้อายุจะมากแล้วก็ตาม หมอลักษณ์เคยมีข่าวเรื่องความรักบ้าง แต่น้อยมาก
การทำงาน

หมอลักษณ์ได้เริ่มงานในร้านเซเว่น อีเลฟเว่น เป็นผู้จัดการร้านฝึกหัด และได้เข้าอบรมหลักสูตรผู้นำเป็นรุ่นแรก เรียกว่า ซีพีป่าหวายรุ่นที่ 1 และในขณะนั้น หมอลักษณ์ก็ได้เป็นนักพยากรณ์ ประจำที่ศูนย์อนุรักษ์โหราศาสตร์แห่งประเทศไทย
ในช่วงปี พ.ศ. 2538 หมอลักษณ์ได้ก่อตั้งระเบียงโหรที่โรงแรมชาลีน่า ซอยมหาดไทย พร้อมกับเป็นผู้ดำเนินรายการหมอดูสเปเชียล ในไทยสกายทีวี ช่อง 6 ต่อมาในปี พ.ศ. 2539 หมอลักษณ์เริ่มเขียนหนังสือให้กับนิตยสารบริการทองสมัครงาน ปลายปี2538-2539 ตั้งระเบียงโหร โรงแรมชาลีน่า ซอยมหาดไทย พ.ศ. 2540 ได้ก่อตั้งมุมพยากรณ์ที่โรงแรมรอยัลปริ้นเซส หลานหลวง และได้เป็นผู้ดำเนินรายการวิทยุที่เกี่ยวกับโหราศาสตร์ ชื่อรายการว่า สปอร์ตฟอร์จูน ในคลื่นวิทยุ FM.99 เมกกะเฮิร์ต
งานด้านสังคม

หมอลักษณ์ เป็นนักโหราศาสตร์คนหนึ่ง ที่คนทั่วไปรู้จักและได้พบเห็นตามสื่อต่างๆเกี่ยวกับงานบุญการกุศลมากมาย รวมถึงเป็นประธานงานบุญงานกุศล ชวนสาธุชนร่วมทำบุญสร้างพระพุทธรูปสร้างเทพต่างๆอาทิพระพุทธมหาเศรษฐนวโกฏิ (กล่าวถึงเศรษฐีทั้ง ๙ ในสมัยพุทธกาล) ประดิษฐานทั่วประเทศพระราหูทรงครุฑ ประดิษฐานทั้ง ๔ ภาคสร้างหมอชีวกโกมารภัจจ์ แพทย์ในสมัยพุทธกาลที่ทำหน้าที่รักษาพระพุทธเจ้า สร้างพระตรีมูรตินาฎราช และอื่นๆอีกมากมาย
ผลงานพิธีกรรายการโทรทัศน์

โทรทัศน์
VIP ทุกวันจัทร์ เวลา 23.05 - 00.00 น. ทาง ช่อง 9 เอ็มคอตเอชดี (รับเชิญ)
ศึก 12 ราศี ทุกวันอาทิตย์ เวลา 12.15- 13.00 น. ทางช่อง 3 ร่วมกับ สมเกียรติ จันทร์พราหมณ์ และ สุริวิภา กุลตังวัฒนา
มูไนท์ ทุกวันอังคาร เวลา 22.20 น. ทางช่องไทยรัฐทีวี ร่วมกับ กรรชัย กำเนิดพลอย และ คชาภา ตันเจริญ
หมอลักษณ์เบิกอรุณ ทุกวันวันจันทร์-ศุกร์ เวลา 05.50-06.00 น. ทางช่องไทยรัฐทีวี
ออนไลน์
ความรู้เรื่องโหราศาสตร์ไทย ทางช่อง YouTube:thefuntong (3/7/2564)
ดูดวงกับหมอลักษณ์ ทางช่อง YouTube:thefuntong (8/12/2564)
ฟันธง ลงคลิป EP.1 ทางช่อง YouTube:thefuntong (ุ6/1/2565)
แหล่งข้อมูลอื่น

อาจารย์ลักษณ์ดอตคอม เก็บถาวร 2009-02-03 ที่ เวย์แบ็กแมชชีน
เดอะฟันธงดอตคอม เก็บถาวร 2009-02-23 ที่ เวย์แบ็กแมชชีน
เปิดใจ "หมอลักษณ์" (ตอนที่1) ในรายการ วุ๊ดดี้ เกิดมาคุย ช่อง 9 เก็บถาวร 2008-08-05 ที่ เวย์แบ็กแมชชีน
เปิดใจ "หมอลักษณ์" (ตอนที่2) ในรายการ วุ๊ดดี้ เกิดมาคุย ช่อง 9 เก็บถาวร 2008-08-05 ที่ เวย์แบ็กแมชชีน
ฟันธงดวงดารา[ลิงก์เสีย]
วอลเลย์บอลหญิงไทยแลนด์ลีก 2024-25

| วอลเลย์บอลหญิงไทยแลนด์ลีก 2024–25 |
| --- | --- |

ลีก: วอลเลย์บอลหญิงไทยแลนด์ลีก
กีฬา: วอลเลย์บอล
ระยะเวลา: 22 พฤศจิกายน พ.ศ. 2567 – 9 มีนาคม พ.ศ. 2568
จำนวนแมตช์: 53
จำนวนทีม: 8
หุ้นส่วนโทรทัศน์: ช่องวัน 31 จีเอ็มเอ็ม 25 และทรูไอดี
เลกแรก
ทีมชนะเลิศประจำฤดูกาล: นครราชสีมา คิวมินซี วีซี
รองชนะเลิศ: สุพรีม ทิพย ชลบุรี-อี.เทค
เลกสอง
ทีมชนะเลิศประจำฤดูกาล: นครราชสีมา คิวมินซี วีซี
  รองชนะเลิศ: สุพรีม ทิพย ชลบุรี-อี.เทค
รอบสุดท้าย
Champions: สุพรีม ทิพย ชลบุรี-อี.เทค
  Runners-up: มหาวิทยาลัยขอนแก่น ขอนแก่นสตาร์ วีซี
Finals MVP: ปลื้มจิตร์ ถินขาว (สุพรีม ทิพย ชลบุรี-อี.เทค)
วอลเลย์บอลหญิงไทยแลนด์ลีก้
← 2023-242025-26 →
วอลเลย์บอลหญิงไทยแลนด์ลีก 2024–25 หรือเรียกตามผู้สนับสนุนหลักว่า มาดามหลุยส์ วอลเลย์บอลไทยแลนด์ลีก ประจำปี 2568 
เป็นการแข่งขันกีฬาวอลเลย์บอลอาชีพของประเทศไทยจัดขึ้นเป็นครั้งที่ 20 ซึ่งมีทีมเข้าร่วมการแข่งขันทั้งหมด 8 ทีมเริ่มเปิดฤดูกาลทำการแข่งขันในวันที่ 22 พฤศจิกายน พ.ศ. 2567 และสิ้นสุดฤดูกาลการแข่งขันในวันที่ 9 มีนาคม พ.ศ. 2568
ทีมที่เข้าร่วมแข่งขัน > ข้อมูลสโมสรและผู้เล่นต่างประเทศ

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| สโมสร | จังหวัด | หัวหน้าผู้ฝึกสอน | หัวหน้าทีม | ผู้เล่นต่างประเทศเลก1 | ผู้เล่นต่างประเทศเลก2 | สี | ผู้ผลิตชุด |
| แก่นนคร มหาวิทยาลัยการกีฬาแห่งชาติ วีซี | ขอนแก่น |  เสถียน สระทองหน |  พัชร์นภัค พรมนก |  |  |     | ไอแอม |
|  แอมบีลีฟศรีสะเกษ วีซี | ศรีสะเกษ |  ไกสสร ภูคำลา |  อภิญญา แสงแพง |  |  |     | ไอแอม |
| แฮนด์อินแฮนด์รือเสาะราชมงคลธัญบุรี | สมุทรปราการ |  มนต์ชัย อุณหกะ |  ศศิประภา มณีวงษ์ |  |  |       | แฮนด์อินแฮนด์ รือเสาะ |
| นครนนท์ | นนทบุรี |  ธนกฤต อินเลี้ยง |  รัชดา ฉอ้อนโฉม |  |  |     | แกรนด์สปอร์ต |
| นครปฐมเอสเอสอาร์เอสยู วีซี | นครปฐม |  ศุภชัย ศรีภูมิ |  ชนกนันท์ แสบงบาล |  |  |     | แกรนด์สปอร์ต |
| สุพรีม ทิพย ชลบุรี-อี.เทค | ชลบุรี |  วิลาวัณย์ อภิญญาพงศ์ |  ปลื้มจิตร์ ถินขาว |  |  |       | ไอมาเน่ |
| มหาวิทยาลัยขอนแก่น ขอนแก่นสตาร์ วีซี | ขอนแก่น |  อภิรัฐ งามมีฤทธิ์ |  ฑิฆัมพร ช้างเขียว |  |  |     | ไอแอม |
| นครราชสีมา คิวมินซี วีซี | นครราชสีมา |  สมชาย ดอนไพรยอด |  สิริมา มานะกิจ |  ญี่ปุ่น Yuka Makimori   สหรัฐ Markenzie Benoit |  สหรัฐ Markenzie Benoit  สหรัฐ Anyse Smith |       | แกรนด์สปอร์ต |
การตัดสินลำดับจากผลการแข่งขัน

ในการแข่งขันหากผลว่ามีผลเท่ากันจะตัดสินตามลำดับดังนี้
แต้มจากผลการแข่งขัน: นัดที่แข่งขันชนะ 3–0 หรือ 3–1  ทีมที่ชนะจะได้ 3 แต้ม ทีมที่แพ้ได้ 0 แต้ม, ส่วนนัดที่แข่งขันชนะ 3–2 ทีมที่ชนะจะได้ 2 แต้ม ทีมที่แพ้ได้ 1 แต้ม
จำนวนนัด(แมทช์)ที่แข่งชนะ
อัตราส่วนเซ็ตที่ชนะต่อเซ็ตที่แพ้
อัตราส่วนแต้มที่ทำได้ต่อแต้มที่เสียของทุกนัด
หากทีมใดๆมีข้อ 1–4 มีค่าเท่ากันจะใช้ผลการแข่งขันของนัดล่าสุดระหว่างทีมนั้นๆตัดสิน
เลกแรก > ตารางคะแนน

| --- | --- |
: ผ่านเข้าสู่การแข่งขันในเลกที่ 2
: หมดสิทธิ์เข้าแข่งขันในดิวิชั่น 1
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | นครราชสีมา คิวมินซี วีซี | 7 | 0 | 20 | 21 | 4 | 5.250 | 597 | 437 | 1.366  |
| 2 | สุพรีม ทิพย ชลบุรี-อี.เทค | 6 | 1 | 19 | 20 | 3 | 6.667 | 546 | 404 | 1.351  |
| 3 | มหาวิทยาลัยขอนแก่น ขอนแก่นสตาร์ วีซี | 5 | 2 | 15 | 15 | 7 | 2.143 | 517 | 416 | 1.243  |
| 4 | นครปฐมเอสเอสอาร์ยูวีซี | 3 | 4 | 8 | 11 | 16 | 0.688 | 520 | 609 | 0.854  |
| 5 | แฮนด์อินแฮนด์รือเสาะราชมงคลธัญบุรี | 3 | 4 | 8 | 11 | 17 | 0.647 | 567 | 625 | 0.907  |
| 6 | แก่นนคร มหาวิทยาลัยการกีฬาแห่งชาติ วีซี | 3 | 4 | 7 | 11 | 16 | 0.688 | 545 | 587 | 0.928  |
| 7 | นครนนท์ | 1 | 6 | 6 | 10 | 19 | 0.526 | 584 | 656 | 0.890  |
| 8 | แอมบีลีฟศรีสะเกษ | 0 | 7 | 1 | 4 | 21 | 0.190 | 447 | 601 | 0.744 |
เลกแรก > ตารางแข่งขัน > สัปดาห์ที่ 1

สนามแข่งขัน:  MCC HAllชั้น3 เดอะมอลล์ไลฟ์สโตร์ บางกระปิ กรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 22 พ.ย. | 18:00 น. | แอมบีลีฟศรีสะเกษ  | 2–3 |  แฮนด์อินแฮนด์รือเสาะราชมงคลธัญบุรี  | 28–30 | 25–14 | 25–23 | 22–25 | 8–15 | 108–107 |   |
| 23 พ.ย. | 15:00 น. | นครนนท์  | 0–3 |  มหาวิทยาลัยขอนแก่น ขอนแก่นสตาร์ วีซี  | 9–25 | 14–25 | 21–25 |   |   | 44–75 |   |
| 24 พ.ย. | 12:00 น. | นครปฐมเอสเอสอาร์ยูวีซี  | 0–3 |  นครราชสีมา คิวมินซี วีซี  | 12–25 | 15–25 | 11–25 | – |   | 38–75 |   |
| 24 พ.ย. | 18:00 น. | สุพรีม ทิพย ชลบุรี-อี.เทค  | 3–0 |  แก่นนคร มหาวิทยาลัยการกีฬาแห่งชาติ วีซี  | 25–20 | 25–16 | 25–20 |   |   | 75–56 |   |
เลกแรก > ตารางแข่งขัน > สัปดาห์ที่ 2

สนามแข่งขัน:ยิม4,000ที่นั่ง สนามกีฬานครปฐม นครปฐม
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 29 พ.ย. | 18:00 น. | มหาวิทยาลัยขอนแก่น ขอนแก่นสตาร์ วีซี  | 3–0 |  แฮนด์อินแฮนด์รือเสาะราชมงคลธัญบุรี  | 25–13 | 25–19 | 25–21 |   |   | 75–53 |   |
| 30 พ.ย. | 15:00 น. | แก่นนคร มหาวิทยาลัยการกีฬาแห่งชาติ วีซี  | 3–2 |  นครปฐมเอสเอสอาร์ยู  | 25–21 | 25–20 | 21–25 | 19–25 | 15–7 | 105–98 |   |
| 1 ธ.ค. | 12:00 น. | แอมบีลีฟศรีสะเกษ  | 0–3 |  สุพรีม ทิพย ชลบุรี-อี.เทค  | 18–25 | 14–25 | 8–25 |   |   | 40–75 |   |
| 1 ธ.ค. | 15:00 น. | นครราชสีมา คิวมินซี วีซี  | 3–1 |  นครนนท์  | 25–21 | 25–23 | 23–25 | 25–20 |   | 98–89 |   |
เลกแรก > ตารางแข่งขัน > สัปดาห์ที่ 3

สนามแข่งขัน:ยิม4,000ที่นั่ง สนามกีฬานครปฐม นครปฐม
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 4 ธ.ค. | 11:00 น. | สุพรีม ทิพย ชลบุรี-อี.เทค  | 3–0 |  นครนนท์  | 25–23 | 25–9 | 25–13 |   |   | 75–45 |   |
| 6 ธ.ค. | 18:00 น. | แอมบีลีฟศรีสะเกษ วีซี  | 0–3 |  มหาวิทยาลัยขอนแก่น ขอนแก่นสตาร์ วีซี  | 16–25 | 12–25 | 11–25 |   |   | 39–75 |   |
| 7 ธ.ค. | 15:00 น. | แฮนด์อินแฮนด์รือเสาะราชมงคลธัญบุรี  | 0–3 |  นครราชสีมา คิวมินซี วีซี  | 13–25 | 14–25 | 15–25 |   |   | 42–75 |   |
| 7 ธ.ค. | 18:00 น. | นครปฐมเอสเอสอาร์ยู  | 0–3 |  สุพรีม ทิพย ชลบุรี-อี.เทค  | 21–25 | 12–25 | 20–25 |   |   | 53–75 |   |
| 8 ธ.ค. | 15:00 น. | นครนนท์  | 2–3 |  แก่นนคร มหาวิทยาลัยการกีฬาแห่งชาติ วีซี  | 25–23 | 18–25 | 25–14 | 17–25 | 11–15 | 96–102 |   |
เลกแรก > ตารางแข่งขัน > สัปดาห์ที่ 4

สนามแข่งขัน: MCC HAllชั้น3 เดอะมอลล์ไลฟ์สโตร์ บางกระปิกรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 13 ธ.ค. | 12:00 น. | แก่นนคร มหาวิทยาลัยการกีฬาแห่งชาติ วีซี  | 1–3 |  แฮนด์อินแฮนด์รือเสาะราชมงคลธัญบุรี  | 18–25 | 19–25 | 25–22 | 19–25 |   | 81–97 |   |
| 14 ธ.ค. | 15:00 น. | มหาวิทยาลัยขอนแก่น ขอนแก่นสตาร์ วีซี  | 0–3 |  นครราชสีมา คิวมินซี วีซี  | 23–25 | 21–25 | 22–25 |   |   | 66–75 |   |
| 15 ธ.ค. | 15:00 น. | นครปฐมเอสเอสอาร์ยู  | 3–0 |  แอมบีลีฟศรีสะเกษ วีซี  | 25–16 | 25–21 | 25–23 |   |   | 75–60 |   |
เลกแรก > ตารางแข่งขัน > สัปดาห์ที่ 5

สนามแข่งขัน: MCC HAllชั้น3 เดอะมอลล์ไลฟ์สโตร์ บางกระปิกรุงเทพมหานคร
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 20 ธ.ค. | 18:00 น. | นครราชสีมา คิวมินซี  วีซี  | 3–1 |  แอมบีลีฟ ศรีสะเกษวีซี  | 25–9 | 25–8 | 23–25 | 25–15 |   | 98–57 |   |
| 21 ธ.ค. | 12:00 น. | มหาวิทยาลัยขอนแก่น ขอนแก่นสตาร์ วีซี  | 3–1 |  แก่นนคร มหาวิทยาลัยการกีฬาแห่งชาติ วีซี  | 25–19 | 16–25 | 25–11 | 25–22 |   | 91–77 |   |
| 22 ธ.ค. | 15:00 น. | สุพรีม ทิพย ชลบุรี-อี.เทค  | 3–0 |  แฮนด์อินแฮนด์รือเสาะราชมงคลธัญบุรี  | 25–14 | 25–18 | 25–17 |   |   | 75–49 |   |
| 22 ธ.ค. | 18:00 น. | นครนนท์  | 2–3 |  นครปฐมเอสเอสอาร์ยูวีซี  | 21–25 | 25–20 | 25–16 | 21–25 | 18–20 | 110–106 |   |